钦定古今图书集成/历象汇编/岁功典/第035卷 > 念奴娇〈春日〉 葛长庚
## 钦定古今图书集成/历象汇编/岁功典/第035卷 > 念奴娇〈春日〉 葛长庚

桃花开尽，正溪南溪北，春风春雨。寒食清明都过了，
愁杀一声杜宇。醉跨蹇驴，蹋翻芳草，满满斟鹦鹉。游
仙梦觉，不知身在何处。　因甚青鸟不来，一年春事，
撚指都如许。人在白云流水外，多少莺啼燕语。遣兴成诗，烹茶解酒，日落蔷薇坞。玉龙嘶断，乱霞惊起无
数。